Kakapasok lamang na balita. Ayon sa awtoridad, nawawala rin si Brian.
Maraming nagpoprotesta ang dumagsa doon sa Florida
kung saan nakatira ang magulang ni Brian…
…sinasabing di sila aalis nang walang kasagutan.
Tumabi kayo!
Isang matinding pagbabago sa kasong 'to. Dalawa na ang nawawala ngayon.
Unang reaksyon ko noong sinabing nawawala si Brian,
"Hindi. Tumatakas s'ya."
Walang may alam kung nasaan s'ya. Pulis man o FBI.
Di rin daw alam ng magulang n'ya.
Tinatanong ng mga eksperto kung posible bang magpakamatay 'to,
o s'ya 'yong taong tatakas.
Nawawala pa rin si Gabby.
at 'yong nag-iisang taong kasama n'ya at nawala rin.
Napupunta kay Brian ang usapan,
sabi ko, "Di ko pa nga nahahanap ang anak ko. Kailangan ko s'ya hanapin."
Inilipat ng media ang atensyon nila kay Brian,
pero sa puntong 'to,
kailangan ng katawan para patunayan ang krimen.
Di pwedeng arestuhin si Brian.
Kailangan namin mahanap si Gabby.
Wala pa ring balita mula sa awtoridad kung nasaan siya.
Kung sino man ang nakakita sa kanila, makipag-ugnayan sa FBI.
Humingi kami ng tulong sa publiko, at maraming sumagot.
Nakakatanggap kami ng 200-300 tips kada araw,
sa buong bansa.
Ngayon, may nag-post na may nakita silang picture ni Gabby
sa likod ng naka-tag na larawan ng ibang tao.
Nag-scroll lang ako sa phone ko,
at may TikTok post
ng isang babaeng nagngangalang Miranda.
Hi, ako si Miranda Baker, at no'ng August 29,
sinundo namin ng boyfriend ko si Brian sa Grand Teton National Park.
Sana makatulong 'to na makilala s'ya
kasi nakita ko s'ya sa TikTok.
Sabi ko, "Parang 'yon 'yong taong sinakay ko."
Kaya tumawag ako agad sa Teton County Sheriff.
Ang huling lokasyon ng van
ay mahalaga para sa 'min para mapaliit namin ang search area.
Parang ikalawang linggo ng September 'yon
na may nababalitaan na kami tungkol kay Gabby.
Pag may tulad naming nawala,
mabilis kumalat sa komunidad.
Social media, sa lahat.
Hindi pa nila nakikilala kung si Gabby…
At tiningnan namin 'yong timeline.
Tinatantiya ng FBI mula ika-21 hanggang ika-24,
kaya wala kami doon no'ng panahong 'yon.
Noong August 27,
naghahanap lang kami ng matutuluyan.
Sabi ng mga kaibigan namin, "Spread Creek, tingnan n'yo."
Dumating kami, natulog, at umalis din pagtapos.
In-edit ko ang Youtube video namin sa Spread Creek
noong Agosto 27,
at katabi ko 'yong phone ko,
at natanggap ko ng notification mula sa kaibigan naming camper,
at sabi n'ya, "Red White at Bethune, tingnan n'yo ang mga video n'yo."
"Nagbago ang timeline."
Nabasa ko ang post ng National Park Service,
at ang sabi ay August 27 o 28.
Namutla ako at parang nawalan ng buhay,
kasi sabi ko, "Mayro'n ako."
'Yan ang van nila.
'Yan ang van ni Gabby.
Sabi ko, "Ipo-post namin 'to."
Sabi ko, "Kailangan ilabas 'to ngayon."
ITO BA ANG VAN NI GABBY PETITO?
Paggising namin kinabukasan, lagpas isang milyon na ang views.
Gulat na gulat ako. Ayon 'yong van. Nakuhanan nila.
Nasa forward command post ako nang matanggap namin ang Bethune video,
at mukhang sa Spread Creek 'yon.
Nang makarating ako sa lugar kung saan nakaparada ang van nila,
Napanood ko ang video at pareho ang mga puno do'n,
at ang mga marka sa lupa kung saan nakaparada ang campervan.
Pinatunayan nito ang impormasyong mayroon tayo
mula sa mgaphone companies, para mapaliit ang search area.
20 ARAW NANG DI NAKAKAUSAP
Sa ikalawang araw ng paghahanap,
doon kami nakatutok sa ilalim ng ilog,
malapit sa lugar kung saan sila huling nag-camping.
Magandang paraan ang pangangabayo para maghanap sa gubat,
kaya may horse team kami na umaakyat papunta sa Spread Creek,
pati na rin ang team na naglalakad.
Bigla nalang
may nakita ang isang miyembro namin na pinaniniwalaang katawan ng tao.
Nakatagilid s'ya.
Nakabalot s'ya ng sweater.
Ang huling kumpirmasyon na buhay si Gabby ay noong August 27.
Nahanap namin s'ya no'ng September 19 lang.
Kaya sa pagitan ng panahong 'yon, gano'n pa rin siguro ang posisyon n'ya.
Sa harap n'ya ay parang may sunog na lupa,
parang may sumubok magsindi ng apoy.
Pero wala kami nakitang panggawa ng apoy.
Nakahubad ang bota n'ya,
at nasa tabi 'yon ng katawan n'ya at sa tabi ng apoy.
Hindi natural ang pagkakahiga n'ya,
at lumitaw 'to sa mga imbestigador noon
na planado ang krimen.
Pinagbawalan namin ang pagpapalipad sa National Park.
Kaso may mga mga news organization pa rin
na nagpapadala ng mga helicopter sa lugar.
Kailangan naming magmadali protektahan ang pinangyarihan ng krimen,
pati ang dignidad ni Gabby.
Kinalaunan, nagdesisyon ang coroner na pinatay si Gabby,
bilang resulta ng pagpiglas at pagkakasakal.
SUGATAN SA PAGKAKASAKAL
Halo-halo
ang mga emosyon.
Di 'to inaasahan ng lahat.
Binalitaan agad ng supervisor ng FBI ang pamilya,
para sa amin na nila malaman at hind sa media.
OPISINA NG SHERRIF NG TETON COUNTY
Umaga noong 19,
sinabi nila sa amin na
may nakita silang labi na tulad sa katawan ng anak naming si Gabby.
Sabi ko, "Sigurado kayo?"
"Dapat sigurado 'yan kasi ako ang tatawag."
Sabi n'ya, "May ipapakita ako, ayoko na sana pero
may gamit dito na baka makilala mo."
Si Gabby,
nakahiga sa lupa,
nakatagilid sa kaliwa at patay na.
'Yong buhok n'ya na nakalabas sa hood n'ya sa ulo.
Nakahiga…
sa lupa ng ilang linggo na.
Sa kagubatan.
Iniwan doon na parang basura lang,
ng taong dapat magmamahal sa kanya.
Nanlumo ako sasahig. Kinuha ko 'yong phone sa sahig…
it inayos ang sarili ko,
tinawag ko si Niki,
tinawagan si Joe, at sinali si Tara sa conference call,
sinabi sa kanila, 2,000 miles ang layo, na wala na ang anak namin.
'Yon ang pinakapangit na tawag sa buong buhay ko.
Naalala ko noong September 19, na may tumawag sa 'kin,
di ko na daw makikita ang anak ko.
Wala akong maalala.
Pinakapangit na araw
sa buhay namin.
'Yong huling oras n'ya.
Siguradong… takot na takot s'ya.
At pag natatakot s'ya, tatawagin n'ya ako o si Jim, ikaw o si Niki.
Kaya.
Di ko alam kung kanino s'ya tumawag.
Binuksan ko ang sliding door sa likod,
kasi nakaupo sa labas 'yong mga bata,
at sabi ko, "Pasok kayong lahat,"
kasi gusto kong ako ang magsabi.
'Yon ang pinakamalalang naramdaman ko.
Nanghina talaga ako, sobra.
Hindi ko nga alam kung naniniwala na 'ko.
'Yon ang unang beses na nakita ko silang nanlumo.
Alam na nilang di na uuwi ang kapatid nila.
May nag-text sa aking reporter.
Sabi n'ya, "Nakita mo ang balita?"
Nadurog ang puso ko.
Sabi, "May nakitang bangkay."
At 'yon ang unang beses sa buhay ko na masasabi kong wala talaga akong masabi.
Noon ko lang 'yon naramdaman.
Ang malala pa do'n, di kasi s'ya nawala.
Kinuha ang buhay n'ya.
May ibang nagpasya na may karapatan sila
para kunin ang taong mahal mo at mawala s'ya… habambuhay.
Kakapasok lang na balita tungkol sa pagkawala ni Gabby Petito…
Nanonood ako ng balita,
at may pumasok na balita do'n na natagpuan na ang katawan n'ya.
Sobrang nasaktan ako.
Siya ang first love ko.
Nang kumalat ang balita
na natagpuan ang katawan n'ya,
Hindi ko lang alam ang iisipin ko.
Ayokong harapin o gusto ko magising,
na parang, baka masamang panaginip lang 'to.
Noong nahanap namin si Gabby,
lumawak lalo ang imbestigasyon.
Ang kailangan naman namin tutukan ay kung sino ang suspek,
at kung pa'no bubuoin ang ebidensyang 'to
para umusad ang kaso.
Alam naming noong August 27,
bandang ala-una,
Nasa Merry Piglets na restaurant sa Jackson sina Brian at Gabby.
May babae do'n na nakasaksi daw
na parang nagtatalo si Gabby at Brian.
Parang sobrang sama ng loob ni Brian.
Naiinis, gano'n. Galit s'ya.
BOSES NG SAKSI
Tumayo sila nang biglaan at lumabas ng restaurant.
Sobrang lungkot ni Gabby. Umiiyak s'ya.
Nang matanggap ko ang tawag noong 27,
Naaalala ko ang katotohanan na siguro kung sinagot ko ang tawag,
baka nakatulogn ako, o iba ang nangyari.
Tapos, pumunta sila sa Whole Foods at kita sila sa camera.
Pagkaalis nila sa Whole Foods,
nagsimula silang magmaneho papunta sa Spread Creek mula Jackson.
Kita sa video ng Bethunes ang puting van sa gilid
bandang 6:00 at 6:30 p.m.
Nang mapadaan kami sa van,
mukhang sobrang dilim, tapos sarado,
at akala ko baka nag-hiking lang sila
o nililibot ang paligid.
Bandang 7:15,
pinadala n'ya ang huling text n'ya sa nanay n'ya,
sinasabing mas malaki ang kikitain n'ya kung mag-isa siyang bibiyahe.
DI MAS MALAKI ANG KITA KUNG MAG-ISA AKO
Binalikan namin 'yong paggamit niyang computer.
Bandang 8:30, nililipat n'ya ang mga computer files sa hard drive n'ya,
kaya naniniwala kaming buhay s'ya sa panahong 'yon,
dahil ang mga file ay mga video file,
at pareho 'yon sa ginagawa n'ya no'n.
Sa sumunod na araw,
wala kaming impormasyon kung buhay pa ba si Gabby.
Tiningnan namin lahat ng devices n'ya,
tulad ng cell phone at computer,
at sa puntong 'yon, wala nang ganap.
Ayon sa imbestigasyon, pinatay ni Brian si Gabby
at dinala kung saan namin nakita.
Noong 28,
umalis si Brian sa Spread Creek
at nag-hike pa-hilaga sa Colter Bay camping area.
Nagpi-picture s'ya habang paakyat.
Magaganda 'yong mga tanawin pero marami rin siyang
picture ng mga buto ng mga hayop na namatay.
Noong 29,
may data mula sa cell phone tower na lumabas noong 1:20,
tinawagan n'ya ang nanay n'ya at 55 minutes ang tinagal no'n.
Tumawag ang tatay n'ya ng abogado.
Nagsalitan sila ng tawag sa isa't isa
hanggang bandang 3:30 ng hapon.
Sabi ng phone company na habang naglalakad si Brian,
may mga text message sa cell phone ni Gabby,
na nando'n sa Spread Creek.
NAKAUPO AKO SA MAY VISITOR CENTER
ANG GAGANDA NG BUNDOK! SANA MAPALIPAD MO 'YONG DRONE DITO
Hi, ako si Miranda Baker, at noong August 29,
sinundo namin ng boyfriend ko si Brian sa Grand Teton National Park.
5:55 noong 29,
si Brian ay sinakay ni Miranda Baker.
At sinabay nila s'ya sa biyahe papunta sa Jackson.
Bandang 6:30 o 6:45, sinabay si Brian ni Norma Jean.
At hinatid s'ya sa pasukan ng Spread Creek camping area,
kung saan iniwan ang van.
NATATANGGAP MO NAMAN 'YONG MGA TEXT KO. MASUSUNDO MO BA AKO BUKAS?
'Yong mga text sa telepono ni Gabby nabasa lang noong nakabalik na si Brian
sa Spread Creek, kung saan naiwan ang telepono ni Gabby.
I LOVE YOU HUNNY, KITA TAYO BUKAS
Halos magkakasunod lang ang mga text ng dalawang phone.
Hawak ni Brian ang parehong cell phone at kausap lang n'ya ang sarili n'ya.
Halata naman na gumagawa s'ya ng alibi.
Noong August 30, umalis si Brian mula Wyoming pabalik sa Florida.
CCTV FOOTAGE NA NAGMAMANEHO SI BRIAN NG VAN
May text na ipinadala sa nanay n'ya mula sa phone ni Gabby,
kausapin daw ng nanay n'ya ang lolo n'ya,
dahil kino-contact nito si Gabby.
Huminto s'ya sa mga gasolinahan.
Sa mga debit card record, nakitang ginagamit n'ya ang debit card
ni Gabby para sa gas.
Habang bumibiyahe, may Zelle transaction din
mula kay Gabby papunta kay Brian
NAGPADALA KA NG PERA GAMIT ANG ZELLE
Paalam, hindi na ako hihiling ng kahit ano
at naglipat ako ng $700 mula sa account ni Gabby papunta sa accout ni Brian.
At alam nating patay na si Gabby, at 'to si Brian na gumagamit ng maraming device
para magpadala sa sarili n'ya.
Kaya mula sa pagiging nawawalang tao,
isa na siyang hinahanap na kriminal.
ITURING NA ARMADO AT DELIKADO
Noong September 23,
may arrest warrant na inihain kay Brian.
Baka may baril s'ya, di ba?
Oo.
Huling beses na 'to! Kung nagtatago ka, sumuko ka na!
Inihain na ng awtoridad ang arrest warrant para kay Brian Laundrie.
Nakikiusap ang FBI na makipagtulungan sa paghahanap.
May higit 4,000 tip na natanggap ang FBI.
May nagpakita nito sa 'kin sa Youtube.
May taong patalon-talon dito sa video.
At maraming nagsasabi na kamukhang-kamukha 'to ni Brian Laundrie.
Sabi ng kumuha ng photo, tumakbo s'ya sa gubat noong may dumaang pulis.
Posibleng nakita si Brian Laundrie sa Ocala, Florida.
Sumali si Dog the Bounty Hunter sa paghahanap kay Brian Laundrie.
Alam kong kilala ako ng bata. Baka isa pa s'ya sa mga fans ko.
Pag naamoy namin ang daanan… Pag may naamoy, tapos s'ya.
Para malaman ang susunod na nangyari, binalikan namin ang dinaanan ni Brian.
Noong umaga ng September 14,
tatlong araw bago ni-report ng magulang ni Brian sa pulis na nawawala siya,
nalaman naming may nag-iwan ng kotse n'ya sa park
na may katagalan na.
Ni-report nila 'yon sa North Port Police Department.
Sinuri nila 'yong plaka, at nalamang
kotse ng Laundries 'yon.
Matapos malamang ang kotse ay ti-ticketan,
kinuha ng Laundries ang kotse sa park at dinala 'yon pauwi.
Itong Mustang ba?
Nasaan si Gabby?
Ipinaalam nila sa pulisya na ang park kung saan natagpuan ang kotse
ay isa sa mga paboritong lugar ni Brian pag hiking.
Sabi daw ni Brian sa pamily n'ya na magha-hike siya,
para mapawi ang pressure mula sa mga tao
sa labas ng bahay nila na nagpoprotesta.
Gusto namin ng sagot!
May dala siyang backpack puno ng gamit sa hiking, tent, pagkain.
Alam nilang babalik s'ya.
Hindi bihira kay Brian ang mag-hike
at manatili sa gubat ng ilang araw.
Kaya hindi tumawag ng pulis ang pamilya tungkol sa kotse,
dahil alam nilang uuwi naman s'ya.
At inaamin na ng mga pulis na nawala na si Brian Laundrie
matapos silang malito sa nanay n'ya.
SABI NG PULIS, PAREHO KAMI NG KATAWAN NI BRIAN!
DI MATUTUWA SI BRIAN DOON!
OO TAWANG-TAWA LAHAT DAHIL DOON KASI HINDI NAMAN TOTOO
PANDAK, MATANDA, AT MALAKI ANG PUWIT!
PANDAK NA SASSY AT PARANG PERAS ANG HUGIS!
LOL BAKA DAHIL SA SOMBRERO!
ILAGAY NILA 'YONG MAGAGALING NILANG TAUHAN
Noong September 18,
nagsimula na kaming hanapin si Brian sa park kung saan natagpuan ang Mustang.
Hindi madali ang paghahanap.
Ang Myakkahatchee at ang Carlton Reserve
ay sobrang laking park.
Humigit-kumulang 40 square miles, kaya m. higit 20,000 ektarya 'yon.
Makikita ang daan pagdating do'n,
pero magsasalubong 'to.
Nakipagtulungan kami sa mga state at local partners.
May mga volunteer agency do'n.
Team two sa kalahati ng Sarasota County.
Gusto ng lahat maging bahagi ng paghahanap na 'to.
May mga drone kami na naghahanap ng anumang aktibidad na makikita natin,
baka may mga kalat sa lupa o marka na may inapuyan.
May mga aso kami na naghahanap ng amoy,
pero inaatake sila ng mga buwaya.
Ilang linggo rin kaming inulan,
kay bumaha talaga sa park
at 'yong search area ay hanggang bewang ang tubig, hanggang dibdib.
May mga tao kaming lumusong doon nang ilang linggo para hanapin si Brian.
37 ARAW NANG NAWAWALA SI BRIAN
Noong October 20,
Binuksan ng park managers ang park sa publiko.
Sinara 'to dahil sa pagbaha.
Sinabihan kami na ang mga Laundries ay pupunta sa park
pagkabukas nito para mahanap si Brian.
Pumunta rin ang pulisya do'n.
Nagsimulang maghanap ang mga Laundrie mga 7:00 ng umaga.
Alam nila kung saan gusto mag-hike ng anak nila.
Alam nila kung saan nito gusto mag-camp.
Nababalot ng tensyon ang lugar.
Wala silang emosyon.
Isang oras sa paghahanap sa mga Laundrie,
nakita ni Chris Laundrie ang waterproof bag ni Brian.
Makalipas ang 45 minutes,
nakita ang mga labi ni Brian.
Halos isang milya kung saan s'ya nagparada ng kotse.
Nandoon pa ang gamit n'ya.
Nandoon pa ang damit n'ya.
Pati ang sapatos n'ya.
Pero tuluyan na siyang naagnas, hanggang sa buto.
REPORT OF AUTOPSY BUTO NG TAO
Natukoy ng autopsy report na ang sanhi ng kamatayan
ay pagpapakamatay dahil sa tama ng baril sa ulo.
PARAAN NG PAGKAMATAY: SUICIDE (NAGBARIL SA SARILI)
Nakita ng magulang n'ya ang labi.
Nagulat ako.
Hindi ako naniwala. Akala ko fake news.
Sabi ko, "Ano 'to? Walang saysay 'to."
Naiinis ako, sa totoo lang.
Gusto ko lang ng… mga sagot,
at nang mahanap ang labi n'ya, wala nang makukuhang sagot.
Alam kong marami kayong tanong, pero wala pa tayong sagot.
Nagsisikap kaming makakuha ng sagot para sa 'nyo.
Sa loob ng waterproof bag ay mga litrato nina Brian at Gabby.
Mayroon ding waterproof notebook na isinulat ni Brian.
Marami siyang sulat sa pamilya n'ya,
sinasabing mahal n'ya sila at para magpaalam sa kanila.
PINATAY KO ANG SARILI KO SA CREEK NA 'TO
SA PAG-ASANG LALASUGIN AKO NG MGA HAYOP
May kuwento do'n
na humantong sa nangyari kay Gabby.
DI KO INAASAHAN 'TONG TRAHEDYANG 'TO
NAGMAMADALI KAMI PABALIK SA KOTSE, SINUSUBUKANG TUMAWID SA TUBIG
NAKARINIG AKO NG TUBIG AT SIGAW. DI KO MAKITA.
NAKITA KO SIYANG HINIHINGAL…
NANGANGATOG SA LAMIG. BUMABA ANG TEMPERATURA.
NOONG HINILA KO SI GABBY PAALIS SA TUBIG, DI NIYA MASABI KUNG ANO'NG MASAKIT.
HABANG KARGA-KARGA SIYA, DUMADAING LANG SIYA NG SAKIT
HABANG KATABI KO SIYA, NANGINGINIG SIYANG NAGSALITA
NAGMAKAAWA SIYANG TAPUSIN NA ANG NARARAMDAMAN NIYA.
TINAPOS KO ANG BUHAY NIYA. NAAWA LANG AKO.
PERO NOONG NAGDESISYON AKONG TPAUSIN ANG SAKIT NA 'YON,
ALAM KONG DI KO KAYA NANG WALA SIYA.
Wala ni isa sa mga sinulat ni Brian ang tumutugma
sa resulta ng autopsy ni Gabby.
Ang tanging dahilan ng pagkamatay n'ya ay pagsakal,
at sobrang layo sa sinasabi n'ya.
SORRY SA PAMILYA NIYA, KASI MAHAL KO SILA.
Sinulat ni Brian na gusto niyang bumalik sa New York,
pumunta sa Long Island para kausapin ako
at para aminin ang ginawa n'ya
para kami na ang pumatay sa kanya.
Palaisipan sa 'kin 'yong sinulat n'ya,
"Wag n'yo idamay ang pamilya ko. Wala silang ginawang masama."
Nakakadiri 'yong Sunugin Pagkabasa na galing kay Roberta.
Mahal ko ang nanay ko,
pero mapapaisip ako pag nagpadala s'ya ng gano'ng sulat.
Noong una naming nakita ang sulat na 'yan,
sobrang gulat at galit namin, paano s'ya nasulat 'yong…
gano'ng mensahe?
Nakakadiri.
Nasusuka ako.
Sinabi n'ya sa kanya,
"Dadalhan kita ng pala para ilibing ang bangkay"?
Wow.
Di pa natin alam ang lawak ng kinalaman ng magulang ni Brian,
pero ang alam natin ay noong August 29,
Puro tawag ni Brian sa magulang n'ya.
Ilang beses silang nagtawagan.
Nalaman naming sinabi n'ya sa kanila na wala na si Gabby,
at kailangan n'ya ng abogado.
Nalaman naming tumawag si Brian nang nagpa-panic
sa magulang n'ya na wala na si Gabby
at kailangan n'ya ng tulong.
Sa puntong iyon, nagpadala ng pera ang magulang n'ya sa abogado.
Tumawag sila ng abogado at pinadalhan ng malaking pera,
at sinabing wala silang alam maliban sa wala na s'ya.
Wala kaming alam.
Magtatapon ka ng $25,000 na perang pinaghirapan mo
para sa abogadong taga-Wyoming?
At sasabihin mong di mo tinanong kung nasaan s'ya?
Kalokohan 'yan. Sasabihin ko na sa 'yo ngayon.
Tingin ko di naman sila magbabayad ng gano'n kalaki
kung di para tulungan sila sa kasong pagpatay.
Alam namin sa puntong 'yon na hindi na kami malapit sa mga sagot
na inaasahan namin,
dahil ang dalawang taong nakakaalam ng nangyari
ay parehong wala na.
Sirang-sira na ang tingin ko kay Brian.
Ang sama ng ginawa n'ya.
Hindi na 'yon mababawi.
Kaibigan ako ni Brian,
pero malapit din ako kay Gabby.
NAKUHA NIYA ANG LOOB NG MGA TAO
Iniisip ko ang pamilya n'ya.
Araw-araw kang magluluksa.
Makakangiti ka pero nandiyan pa rin 'yong sakit.
-Di 'yon mawawala. -Di 'yon mawawala.
Bibisitahin ko ang Tetons at Spread Creek.
Titingnan ko lang.
Nagpasya kami bilang pamilya na gusto naming bisitahin ang lugar kung saan
natagpuan si Gabby.
Gusto namin isama 'yong mga kapatid ni Gabby.
Kasama rin namin sina Jackson at Rose.
Pagkalapag ko, ang tanging salitang lumabas sa bibig ko ay, "Oh my gosh,"
dahil sa sobrang ganda.
Nasa Spread Creek na kami.
Magandang ang araw dito.
Pupunta tayo do'n sa lugar.
Pagdating namin kung nasaan si Gabby,
mararamdaman mo ang presensya at ang espiritu n'ya.
Alam ko.
Mahal kita, Gabs.
Bago, bago.
Napakagandang sandali.
Dinala ko ang abo ni Gabby.
Naglakad-lakad ang mga bata sa iba't ibang lugar
para itapon ang abo n'ya.
-Ma, nagawa namin. -Sige.
Sabay kami no'ng batang kapatid ni Gabby,
at napakahirap,
pero 'yon mismo
ang gusto ni Gabby.
Nakakagaan ng loob makasama ang lahat.
Para kaming malapit kay Gabby no'ng araw na 'yon.
May litrato ako,
na may malaking orb sa gitna.
Di ko alam kung naniniwala ang mga tao do'n, pero may orb,
at alam kong kasama namin si Gabby.
Kahit nawala si Gabby,
marami tao ang nailigtas dahil sa kanya.
May mga natatanggap kaming mensahe,
"Dahil sa kuwento ni Gabby, iniwan ko ang boyfriend ko."
"Nakahingi ako ng tulong, at inaayos ko."
Maganda at nakakatuwa 'yon.
Sinimulan namin ang Gabby Petito Foundation.
Gusto naming bigyan-pansin
ang mga panganib at senyales ng domestic violence,
mga kamalayan,
at pag-iwas.
Kailangan nila ng tulong. "Sige, punta ako sa Gabby Petito website,
Ano'ng gagawin ko? Kailangan ko ng tulong."
At talagang may help button do'n sa page.
Puwede i-click, at dadalhin ka no'n sa tamang resources.
Kakaiba ang kwentong 'to,
pero napakaraming tao diyan na nawawala, at…
Mahalaga rin sila.
Kaya mahalaga ang trabaho ko.
Mahalaga ang buhay ng mga biktima.
Nakausap ko na ang maraming pamilya
na naghahanap ng mga nawawalang mahal sa buhay,
at nakakadurog ng puso 'yon.
Nagbukas ng usapin ang kuwento ni Petito sa mga kasong nakakakuha
ng atensyon at ang pagkahilig ng media sa nawawalang puting babae.
Isipin mo ang lalaki, babae, at bata
sa komunidad kung saan nawala si Gabby Petito
na nakakaalam na sa huling sampung taon, higit sa 700 indigenous people
ay nawawala, at walang nagsasalita,
tapos may puting babaeng nawala,
at nakikinig ang buong mundo.
Nang marinig ko 'yon, di maganda ang naging reaksyon ko.
Sinasabing kulay ni Gabby ang dahilan, natigilan ako do'n.
Di ko sinasabing di mahalaga si Gabby Petito.
Pero sobrang atensyon ang binigay ng media
pag puti ang nawawala, at walang atensyon ng media
kapag itim, kayumanggi, at mga indigenous na babae ang nawala.
At sinimulan kong tingnan 'to.
Ang FBI ay may higit 89,000 mga kaso ng nawawalang tao
sa nakaraang taon,
at 45% sa kanila ay mga may kulay,
at kaunti lang sa kanila ang ibinalita.
Makapangyarihan ang media.
Pag alam ng lahat ang mukha nila, malaki ang nagagawa nito.
Inilalakad ang domestic violence bill sa Capitol na may matinding suporta,
kasama ang mga magulang ni Gabby Petito.
Di ka dapat matakot sa mga taong mahal mo.
Mga magulang ni Petito sa Capitol Hill ng Utah, pabor sa Senate Bill 117,
isang batas na mangangailangan ng pulis para magtanong ng 11 tanong
para malaman kung ang intimate partner ay nanganganib na masaktan o mapatay.
Kung ang lethality assessment na 'to, na binigyan ko ng atensyon
nitong mga nakaraang linggo,
ay ginamit,
Alam ko sa kaso ni Gabby, kung 'to ay ginamit,
maaaring buhay pa s'ya.
Mahirap pa ring mapagtanto na wala na si Gabby, na di na natin s'ya kasama.
Sana lang proud s'ya sa 'min, at binabantayan n'ya kami
at sinasabing, "Salamat sa pagiging boses ko noong hindi na ako makapagsalita."
Sa tuwing naiinis ako sa pangungulila sa kanya,
Naririnig ko ang boses n'ya, "Ma, ayos lang ako, tama na."
Gusto n'ya lang ako magsaya at mabuhay nang masaya,
at talagang mahalagang mensahe 'to.
Bago ko nakilala si Gabby,
Nasa abusadong relasyon ako.
Si Gabby ang nagsabing hindi dapat ako manatili doon.
Pinipili kong mabuhay, dahil 'yan ang gusto ni Gabby na gawin ko.
Ayos naman siguro. Baka proud s'ya sa 'kin.
Mahal na mahal ni Gabby ang buhay.
Malawak,
walang takot
na pamumuhay.
At ipinagmamalaki ko s'ya.
Naging inspirasyon s'ya para maging mas mabuti kami araw-araw.
NOONG AUGUST 19, 2021, NAGLABAS SI GABBY PETITO NG VAN LIFE YOUTUBE CHANNEL
AT NAG-POST NG UNA AT TANGING VIDEO NIYA.
BAGO SIYA PATAYIN, WALA PANG 500 ANG VIEW NG VIDEO NIYA.
NGAYON, HIGIT 7 MILLION NA ANG VIEWS NG VIDEO NIYA.
VAN LIFE SIMULA NG VAN LIFE JOURNEY NAMIN
SA UNITED STATES, HALOS KALAHATI NG KABABAIHAN
AY NAKAKARANAS NG PANANAKIT SA PARTNER NILA SA BUONG BUHAY NILA.
KUNG IKAW O TAONG KILALA MO AY NAKARANAS NG DOMESTIC ABUSE,
MAY IMPORMASYON AT RESOURCES SA WANNATALKABOUTIT.COM.
SA NGAYON, WALANG IKINASO SA PAMILYANG LAUNDRIE.
NOONG 2022, ANG PAMILYANG PETITO-SCHMIDT AY NAGSAMPANG KASO
LABAN KAY ROBERTA AT CHRIS LAUNDRIE. NAUWI ITO SA KASUNDUAN NOONG 2024.
ANG PAMILYA LAUNDRIE, AYON SA ABOGADO NILA AY TUMANGGING MAGBIGAY NG PAHAYAG.